Dordrecht iku gemeente ing provinsi Zuid-Holland utawa Holland Kidul, Walanda. Jaman mbiyèn Dordrecht iku kutha Walanda kang wigati dhéwé. Saiki Dordrecht kutha kang gedhé nomer 4 ing provinsi Holland Kidul. Dordrecht iku papané ana ing siji pulo kang diarani Pulo Dordrecht. Wiwit taun 1970, kabèh pulo iki dadi wewengkoné gemeente Dordrecht.

Latar wuri
Provinsi Holland Kidul kang papané ana ing kuloné Walanda iku provinsi ing Walanda kanthi cacahé kang ndunungi gedhé dhéwé. Provinsi iki ing taun 2008 dipérang dadi 86 gemeente. Ing Walanda gemeente iku pérangan administratif sangisoring provinsi. Dadi provinsi iku antara nagara lan gemeente.

Jaman mbiyèn kabèh panggonan iku uga gemeente ing Walanda. Saka désa cilik nganti kutha krajan. Nanging saiki wis ora mangkono manèh. Akèh panggonan kang digabung dadi siji supaya olèh gemeente kang ukurané sedheng.

Pranala njaba 
 Situs wèb resmi

Gemeente ing Walanda